Historia del chacos

Le origine del chacos es un del areas le plus controversial del historia de jocos a planca. Paises associate, a un tempore o un altere, con le invention del chacos include China, India, Egypto, Grecia, Assyria, Persia, Arabia, Irlanda e Uzbekistan.

Multe paises assere haber inventate le joco de chacos in alcun forma incipiente. Le credo le plus communmente tenite es que le chacos proveni de India. Le prime mention del chacos appare in le classico indian, le Mahabharata, scribite circa 2000 aEC, ubi illo esseva appellate Chaturanga. De facto, le parolas arabe, persian, grec e espaniol pro chacos es toto derivate del sanscrito Chaturanga.

Le version del chacos jocate trans le mundo al presente es ultimemente basate super un version de Chaturanga que esseva jocate in India circa le 6e seculo aEC. Il es equalmente credite que le persianos creava un version plus moderne del joco post le indianos. Le pecias de chacos le plus vetule cognoscite ha essite trovate in excavationes de territorios persian antique. Un texto antique se refere a Shah Ardashir, qui regeva inter 224 e 241 EC, como un magistro del joco.

Un altere theoria existe que le chacos emergeva del joco similar de chacos chinese, o al minus un predecessor de isto, existente in China desde le 1e seculo aEC.

Categoria:Chacos
Categoria:Historia